Consilio de Europa
Le Consilio de Europa es un organisation international paneuropee fundate in London le 5 de maio 1949. Winston Churchill pronunciava le discurso inaugural al universitate de Zurico le 19 de septembre 1949. Le Consilio de Europa comprende hodie 47 statos con 830 milliones de citatanos. Su sede es situate in Strasburgo. 

Le Consilio de Europa es un foro de discussion super questiones europee in general. Su statutos previde un cooperation general inter le statos membros per le promotion del progresso economic e social. 

Le Consilio de Europa non es institutionalmente legate al Union Europee (UE), etiam si ambe usa le bandiera europee e le hymno europee. Le 5 de maio es le dato annual al qual le Consilio de Europa celebra su fundation como Die de Europa.

Convention Europee
Alora esseva decidite que le Consilio de Europa debeva effectuar un convention que garantiva le Declaration Universal del Derectos Human del Nationes Unite. Iste Convention Europee esseva subsignate le 4 de novembre 1950 in Roma.
Le Convention Europee del derectos human, que tamben es le fundo del derectos basic del Union Europee, ha essite instaurate como lege in le statos-membros; tamben le convention del Consilio de Europa re linguas regional e linguas minoritari. Pro poter esser membro del Consilio de Europa, cata stato al presente es obligate a ratificar le Convention Europee.

Statos membros 
Al presente il ha 47 statos membros.

Statos fundatores
Quando le Consilio Europee esseva fundate il habeva solmente 10 statos membros:

Statos addite
Successivemente altere statos esseva addite:

Ligamine externe
Sito de internet del Consilio de Europa

Vide etiam
Eurasia

Referentias

 
Organisationes europee